मुंबई. सचिन तेंडुलकर ने गुरुवार को अपनी 'सेकंड इनिंग' शुरू की। उन्होंने सोशल नेटवर्किंग साइट LinkedIn ज्वाइन की। इसकी जानकारी सचिन ने ट्वीट करके दी। उन्होंने लिखा, "लिंक्डइनइंडिया पर आकर एक्साइटेड हूं! अब इस वंडरफुल प्लेटफॉर्म को समझ रहा हूं।" सचिन ने इस मौके पर 'माई सेकंड इनिंग' टाइटल से एक ब्लॉग भी लिखा है। इसमें उन्होंने बताया है कि उन्हें कब लगा कि अब क्रिकेट छोड़ देना चाहिए। वह सुबह कुछ बदली हुई सी थी...
- ब्लॉग में सचिन ने लिखा है, "अक्टूबर 2013 में दिल्ली में चैम्पियंस लीग गेम्स चल रहे थे। मेरी सुबह जिम वर्कआउट से शुरू होती थी। यह रूटीन मैं 24 साल से फॉलो कर रहा था, लेकिन वह सुबह कुछ बदली हुई सी थी।"
- "मैंने महसूस किया कि मुझे उठने और दिन की शुरुआत करने के लिए जोर लगाना पड़ रहा है। तभी मैंने जाना कि जिम ट्रेनिंग मेरे क्रिकेट का कितना अहम हिस्सा था, यह 24 साल से मेरी जिंदगी में था। लेकिन उस सुबह मेरी कुछ करने की इच्छा नहीं हो रही थी। क्यों?"
- "दरअसल, वह संकेत था कि मुझे अब रुक जाना चाहिए। वह इस बात का भी संकेत था कि जो खेल मुझे सबसे प्यारा था, मेरी डेली रूटीन का हिस्सा अब नहीं होगा।"
'सुनील गावस्कर मेरे हीरो'
- सचिन ने लिखा है, "सुनील गावस्कर मेरे हीरो में से एक हैं। एक बार उन्होंने बताया था कि जब उनकी नजर बार-बार घड़ी पर यह देखने के लिए टिकने लगी कि लंच और टी इंटरवल्स के लिए कितना वक्त मिलता है, तभी उन्होंने गेम छोड़ देने का माइंड बनाया था।"
- "अचानक मुझे समझ आया कि कि उनके कहने का मतलब क्या था? मेरा दिमाग और मेरी बॉडी मुझसे ठीक वही बात कह रही थी। जूते रख देने का मेरा वक्त आ गया था।"
'सेकंड इनिंग सेटिस्फैक्शन की है'
- पहली इनिंग में मैं अपने सपनों का पीछा कर रहा था, सेकंड इनिंग सेटिस्फैक्शन की है।
- "मैं इस गेम को कुछ वापस करना चाहता हूं, जिसने मुझे बनाया, मैं सोसाइटी के लिए क्या कर रहा हूं। दायरा बदल गया है, लेकिन मेरा मकसद और काम अब भी अच्छा है जो जारी रहेंगे, मैं अभी सीख रहा हूं, नई चीजें खोज रहा हूं, नए लोगों से मिल रहा हूं और चीजों को बेहतर बनाने के लिए अपने तरीके से कंट्रीब्यूट कर रहा हूं।"
- अपने ब्लॉग में सचिन ने दो वीडियो भी शेयर किए हैं।
hin_Deva hin_Deva hin_Deva hin_Deva kas_Deva hin_Deva hin_Deva kas_Deva hin_Deva hin_Deva hin_Deva